**UTVIDET LEDERMØTE**

**13. oktober 2016**

**kl. 09.00 – 11.00**

**Møterom ledelse**

Møteleder:

Tilstede:

Ellen Aslaksen, Jon Refsdal Moe, Karianne Bjellås Gilje, Mira Bartov/Tore Dingstad, Suzanne Bjørneboe, Torben Lai, Hanne S. Ofteland, Jon Ivar Strømmen, Atle Faye, Annemarie Bechmann Hansen, Jørn Mortensen (ref)

Meldt avbud:

Vanessa Ohlraun, Lillian Andersen, Merete Lingjærde, Ragnar Windahl

|  |  |  |  |  |
| --- | --- | --- | --- | --- |
|  | **Sak** | **Dok** | **Ansvar** | **Merknad/oppfølging** |
| 1 | Statsbudsjettet 2017 – orientering om budsjettet, konsekvenser og arbeidet med budsjettet |  | Jon Ivar |  |
| 2 | Korridoruker 2017-18 | - Stud.evaluering- Gjennomgang fra progansv.- notat: ”Ad formalisering av korridoruker” | Jørn | Seksjon for studier og forskning |
| 3 | Orientering: Prosjektorganisering – eget stipendiatprogram | - Prosjekt-organisering – eget stip prog | Torben | Seksjon for studier og forskning |
| 4 | Orientering om institusjonsbesøk fra arbeidsgruppen for mulighetsstudiet | - -notat om arb gruppe. | Jørn |  |
| 5 | Brief på direktør og rektors prioriteringer. |  | Annemarie |  |
| 5 | Eventuelt |  | Annemarie/Jørn |  |

**Referat :**

**1. Statsbudsjettet 2017**

Ledermøtet ble gjort kjent med den utfordrende situasjonen med effektiviseringskutt på 0,5 % og kutt i lønn- og prisjustering. Dette representerer et reelt kutt som KHiO må dekke inn. Det kan også komme endringer i forbindelse med behandlingen av budsjettproposisjonen i Stortinget i desember. De kuttene vi allerede kjenner til håndteres *ikke* ved endring i de allerede utdelte rammene til avdelingene. Samtidig har institusjonen en rekke strategiske målsettinger som vil koste noe.

Det er derfor nødvendig at styringsdialogmøter og budsjettkonferansen fokuserer logikken for bruk av evt. mindreforbruk, dersom KHiO styrer mot et slikt.

Rektor orienterte om forslag til satsing utenfor rammen. Saken kommer opp i neste ledermøte.

**2. Korridoruke - emne**

Rektor gjennomgikk eget notat, notat fra programansvarlige og studentevalueringen av fjorårets korridoruker. Etter en del diskusjon er det klart at institusjonen kan forsøke å legge til rette for korridoruker som gir studiepoeng ved å etablere det som eget emne med egne læringsmål.

Dekanene må på banen i forhold til dette arbeidet, og vil basert på notat fra seksjon for Studier og forskning indikere rammer, læringsmål, omfang etc. Læringsmålene må ordnes ifht bachelor og master nivå. Det er valgfrihet ifht om man legger emnet inn i studieplanen for de ulike programmene eller ikke. Basert på dette skal dekanene anbefale tidspunkt og hensiktsmessig administrativ organisering av emnet. Økonomien knyttet til innhold dekkes av avdelingenes budsjetter til utdanning.

**3. Stipendiatprogram:**

Det settes i gang et arbeid for å etablere en studieplan for stipendiatprogrammet. Avdelingene må komme med forslag til medlemmer i arbeidsgruppen.

Frist?

**4. Orientering om besøk.**

Rektor orienterte om besøket. Arbeidsgruppen for mulighetsstudiet vil møte ca. 5 ansatte i utdannings- og forskerstillinger. Frost til 21. oktober for å melde til rektor. En fra hver avdeling.

**5. Brief på direktør og rektorprioriteringer**

Ledermøtet ble orientert om rektor og direktørs tidsplan for arbeid med samhandlings- og strategiske oppgaver. Det er rektor og direktørs oppfatning at forventet resultat bør ha et lite halvt års perspektiv, et års perspektiv og et inntil to års perspektiv. Kompleksiteten i de ulike sakene er med å definere tidsperspektivet. Liste blir sendt ut for tilbakemeldinger.